Университет „Якобс“ в Бремен

Университет „Якобс“ (на немски: Jacobs University Bremen) е частен университет в град Бремен, Германия. Университетът, съсредоточен в научни изследвания, е основан през 1998 г. Езикът на преподаване е английски. Като организация институцията обединява американските и европейските стандарти в образованието, като се преподава по американска 4-годишна програма, но студентите завършват бакалавърска степен за 3 г. като германските бакалаври. Университетът се гордее с „интердисциплинарния“ си подход към обучението, който дава на студентите му преимуществото да са компетентни не само в тясната област на специализацията си. „Якобс“ е сред растящия брой частни образователни институции в Германия, които работят извън сферата на общественото образование в страната. За краткото си съществуване институцията е успяла да си създаде име в световните научни среди като отличен център за образование и научноизследователска дейност, най-вече заради стриктния подбор на студентите, които се приемат всяка година. Там се обучават около 1100 души от около 90 държави. Този брой включва студенти, следващи за бакалавърска и магистърска степени, както и докторанти. Много от научните ръководители са от различни части на света с международни връзки, както в научните среди, така и в организациите, които финансират дейността им. Отличава се с разнообразна етническа общност сред немските образователни институции. Университетът участва в партньорски програми за обмен на студенти с Universidad de Murcia, Испания, Rice University, Washington State University, Carnegie Mellon University, Lafayette College в САЩ и University of Johannesburg в РЮА. „Якобс“ е акредитиран на национално ниво от провинция Бремен и Федералния академичен съвет (Wissenschaftsrat), като бакалавърските програми притежават акредитация и от ACQUIN – независима германска акредитационна агенция. История Университетът е основан през 1999 г. като Международен университет Бремен (International University Bremen, IUB). През 2007 г. институцията сменя името си на Университет „Якобс“ Бремен (Jacobs University Bremen – употребата на съкращението JUB не се толерира от администрацията) в резултат на крупно дарение от швейцарската фондация „Якобс“, обявено на 1 ноември 2006 г. Първоначалното институцията е създадена в партньорство от провинция Бремен, Държавния университет на Бремен и Университета „Райс“ в САЩ (Rice University). Подобно на американските университети „Якобс“ е организиран в кампус на мястото на бивша казарма, използвана от Вермахта по време на Втората световна война, от американската армия по време на окупацията на Германия след войната и от Бундесвера до началото на 1990-те г. Бакалавърски програми (majors) Факултет по хуманитарни и социални науки Бакалавър на изкуствата (Bachelor of Arts, BA) във Факултета по хуманитарни и социални науки (School of Humanities and Social Sciences): Източно- и западноазиатска история (East and West Asian History) Сравнителна литература и култура (Comparative Literature and Culture) История (History) История и теория на изкуството и литературата (History and Theory of Art and Literature) Мениджмънт в международната логистика (International Logistics Management) Интегрирани социална и познавателна психология (Integrated Social and Cognitive Psychology) Интегрирани социални науки (Integrated Social Sciences) Интеркултурални взаимоотношения и поведение (Intercultural Relations and Behaviour) Международни отношения (International Politics and History) Литература и нови медии (Literature and New Media) Факултет по инженерни и естествени науки Бакалавър на науките (Bachelor of Science, BSc) във Факултета по инженерни и естествени науки (School of Engineering and Sciences): Биохимично инженерство (Biochemical Engineering) Биохимия и клетъчна биология (Biochemistry and Cell Biology) Биоинформатика и изчислителна биология (Bioinformatics and Computational Biology) Биология и невробиология (Biology and Neuroscience) Химия (Chemistry) Приложна математика (Computational Science) Електро и компютърно инженерство (Electrical and Computer Engineering) Електро инженерство и информатика (Electrical Engineering and Computer Science) Международна логистика (International Logistics) Информатика (Computer Science) Науки за Космоса и Земята (Earth and Space Sciences) Математика (Mathematics) Физика (Physics) За постигане на „интердисциплинарност“ на подготовката студентите посещават курсове, организирани съвместно от двата факултета, както и курсове, които са изцяло извън специалността на студента – както от същия факултет, така и от другия. Магистърски програми и докторати Професионални програми Научни съоръжения В кампуса се намират 5 сгради с офиси и кабинети на изследователите в университета, както и 4 специализирани сгради с лаборатории, вкл. за морски изследвания. Модерна библиотека с многобройни абонаменти за реномирани научни издания предлага множество източници на информация за всеки заинтересован. Общежития Към момента университетът разполага с 3 общежития, наречени колежи. По реда на създаването им те се казват „Круп“, „Меркатор“ и „Колидж 3“ (Krupp, Mercator, College III). Почти всички студенти, следващи за бакалавърска степен, живеят в тези 3 сгради. В строеж e 4-то общежитие във връзка с планираното увеличение на броя на студентите, като се очаква да приеме първите си жители в началото на есенния семестър на 2010 г. „Круп“ и „Меркатор“ са наречени съответно на фондациите, дарили средства за създаването им. Те са дом на по около 200 студенти. „Колидж 3“ е най-големият от трите и подслонява около 240 души. Говори се, че местната пивоварна „Бекс“ е имала намерение да финансира изграждането и обзавеждането му, но управителният съвет на IUB решава, че „Бекс Колидж“ е непедагогично име за студентско общежитие. Свободно време Студентите и преподавателите в университета имат възможност да използват оборудвана фитнес-зала, 2 спортни зали, футболно игрище, баскетболно игрище, тенис-кортове, кино, бар и нощен клуб, зала за купони, християнски, мюсюлмански и будистки кътове в бивша църква, кафене. Източници Външни препратки ((en)) Официален сайт на университета ((en)) Сайт на студентския вестник Архив на оригинала от 2008-08-20 в Wayback Machine. ((en)) Сайт на „Меркатор“ Архив на оригинала от 2021-03-03 в Wayback Machine.